ମାନବ ସମ୍ବଳ ବିକାଶ ମନ୍ତ୍ରଣାଳୟ
ଗୁଜୁରାଟର ଜୁନାଗଡରେ ପ୍ରାୟ ୩୫୮୦ କୋଟି ଟଙ୍କା ମୂଲ୍ୟର ବିଭିନ୍ନ ବିକାଶମୂଳକ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଛନ୍ତି ପ୍ରଧାନମନ୍ତ୍ରୀ
“ଡବଲ୍ ଇଞ୍ଜିନ୍ ସରକାର ବିକାଶ କାର୍ଯ୍ୟରେ ଦୁଇ ଗୁଣ ଗତି ଆଣିଛନ୍ତି”
“ବିଶେଷ କରି ଆମର ପଶୁପାଳକ ଏବଂ ମତ୍ସ୍ୟଜୀବୀ ସମ୍ପ୍ରଦାୟ ପାଇଁ କିସାନ୍ କ୍ରେଡିଟ୍ କାର୍ଡ ଜୀବନକୁ ବହୁତ ସହଜ କରିଦେଇଛି”
“କେବଳ ସାମୁଦ୍ରିକ ବନ୍ଦର ପାଇଁ ନୁହେଁ ସରକାର ବନ୍ଦର ଭିତ୍ତିକ ବିକାଶ କାର୍ଯ୍ୟ କରୁଛନ୍ତି”
“ଉଦ୍ୟୋଗର ପ୍ରତ୍ୟେକ ପଦକ୍ଷେପରେ ସରକାର ଯୁବକମାନଙ୍କୁ ସାହାଯ୍ୟ କରୁଛନ୍ତି”
“ବୃଦ୍ଧି ପାଉଥିବା ଭିତ୍ତିଭୂମି ପର୍ଯ୍ୟଟନକୁ ଏକ ବଡ଼ ଆକାରରେ ପ୍ରୋତ୍ସାହିତ କରୁଛି”
“କେତେକ ରାଜନୈତିକ ଦଳ ସେମାନଙ୍କର ରାଜନୈତିକ ଚିନ୍ତାଧାରା ପାଇଁ ଗୁଜରାଟକୁ ବଦନାମ କରୁଛନ୍ତି”
“ଆମେ ଏକ ଭାରତ ଶ୍ରେଷ୍ଠ ଭାରତ ର ଆବେଗ ଏବଂ ସର୍ଦ୍ଦାର ପଟେଲଙ୍କ ସ୍ୱପ୍ନକୁ ହ୍ରାସ କରିବାକୁ ଦେବୁ ନାହିଁ”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜୁରାଟର ଜୁନାଗଡରେ ପ୍ରାୟ ୩୫୮୦ କୋଟି ଟଙ୍କା ମୂଲ୍ୟର ବିଭିନ୍ନ ବିକାଶମୂଳକ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଛନ୍ତି । ଜୁନାଗଡରେ ଏହି ପ୍ରକଳ୍ପଗୁଡିକ ମଧ୍ୟରେ ବିଚ୍ଛିନ୍ନ ଯୋଗାଯୋଗ, ଦୁଇଟି ଜଳ ଯୋଗାଣ ପ୍ରକଳ୍ପ ଏବଂ କୃଷି ଉତ୍ପାଦ ସଂରକ୍ଷଣ ପାଇଁ ଗୋଦାମ ଘର ର୍ନିମାଣ ସହିତ ଉପକୂଳ ରାଜପଥର ଉନ୍ନତିକରଣ ଆଦି ରହିଛି । ପ୍ରଧାନମନ୍ତ୍ରୀ ମଧ୍ୟ ମଧବପୁରର ଶ୍ରୀ କୃଷ୍ଣ ରୁକ୍କୁଣୀ ମନ୍ଦିର ଏବଂ ଜଳ ନିଷ୍କାସନ ଏବଂ ଜଳ ଯୋଗାଣ ପ୍ରକଳ୍ପ ଏବଂ ପୋରବନ୍ଦର ମାଛଧରା ଜେଟୀର ରକ୍ଷଣାବେକ୍ଷଣ ପାଇଁ ଭିତ୍ତିପ୍ରସ୍ତର ସ୍ଥାପନ କରିଛନ୍ତି । ଗିର୍ ସୋମନାଥରେ ପ୍ରଧାନମନ୍ତ୍ରୀ ଦୁଇଟି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଛନ୍ତି, ଏଥି ମଧ୍ୟରେ ମାଧେୱଡାରେ ଏକ ମାଛଧରା ବନ୍ଦରର ବିକାଶ କାର୍ଯ୍ୟ ରହିଛି ।
ଉପସ୍ଥିତ ସମାବେଶକୁ ସମ୍ବୋଧିତ କରି ପ୍ରଧାନମନ୍ତ୍ରୀ ହାଲକା ଭାବେ କହିଛନ୍ତି ଯେ ଦିୱାଲୀ ଏବଂ ଧନତରାସ ଶୀଘ୍ର ପହଞ୍ଚିଛନ୍ତି ଏବଂ ଜୁନାଗଡର ଲୋକଙ୍କ ପାଇଁ ନୂଆ ବର୍ଷ ଉତ୍ସବ ପାଇଁ ପ୍ରସ୍ତୁତି ଚାଲିଛି । ଏହି ଅବସରରେ ଉପସ୍ଥିତ ସମସ୍ତଙ୍କୁ କୃତଜ୍ଞତା ଜଣାଇ ପ୍ରଧାନମନ୍ତ୍ରୀ ଆଶୀର୍ବାଦ ପ୍ରଦାନ ପାଇଁ ଲୋକଙ୍କୁ ଧନ୍ୟବାଦ ଜଣାଇଛନ୍ତି । ପ୍ରଧାନମନ୍ତ୍ରୀ ବିଭିନ୍ନ ପ୍ରକଳ୍ପର ଉତ୍ସର୍ଗ ଏବଂ ଭିତ୍ତିପ୍ରସ୍ତର ସ୍ଥାପନ କରି ଖୁସି ବ୍ୟକ୍ତ କରିଥିଲେ ଯାହା ପୂର୍ବର ରାଜ୍ୟ ବଜେଟଠାରୁ ଅଧିକ ମୂଲ୍ୟର ଥିଲା । ସେ କହିଛନ୍ତି ଗୁଜୁରାଟର ଲୋକଙ୍କ ଆଶୀର୍ବାଦ ଯୋଗୁଁ ଏହି ସବୁ ହୋଇପାରିଛି ।
ପ୍ରଧାନମନ୍ତ୍ରୀ ଜୁନାଗଡ, ଗିର୍ ସୋମନାଥ ଏବଂ ପୋରବନ୍ଦରକୁ ଗୁଜୁରାଟର ପର୍ଯ୍ୟଟନ ରାଜଧାନୀ ବୋଲି କହିଛନ୍ତି । ଆଜି ଯୋଜନା କରାଯାଉଥିବା ପ୍ରକଳ୍ପଗୁଡିକ ରୋଜଗାର ଏବଂ ଆତ୍ମନିଯୁକ୍ତି ପାଇଁ ବଡ଼ ସୁଯୋଗ ସୃଷ୍ଟି କରିବ ବୋଲି ସେ କହିଛନ୍ତି । ମୋର ଛାତି ଆଜି ଗର୍ବରେ ଫୁଲିଉଠିଛି ବୋଲି ପ୍ରଧାନମନ୍ତ୍ରୀ ଗୁଜୁରାଟର ଲୋକଙ୍କୁ ଏବଂ ସେମାନଙ୍କ ଆଶୀର୍ବାଦକୁ ମନ୍ତବ୍ୟ ଦେଇ କହିଛନ୍ତି । ପ୍ରଧାନମନ୍ତ୍ରୀ ଆଲୋକପାତ କରିଛନ୍ତି ଯେ ସେ କେନ୍ଦ୍ରରେ ଦାୟିତ୍ୱ ଗ୍ରହଣ କରିବା ପାଇଁ ଗୁଜରାଟ ଛାଡ଼ିବା ପରେ ମଧ୍ୟ ମୁଖ୍ୟମନ୍ତ୍ରୀ ଭୁପେନ୍ଦ୍ର ପଟେଲଙ୍କ ଦଳ ହିଁ ସମାନ ମୂଲ୍ୟବୋଧ ଏବଂ ପରମ୍ପରା ସହିତ ଗୁଜରାଟର ଯତ୍ନ ନେଉଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ, ଆଜି ଗୁଜୁରାଟ ଦ୍ରୁତ ଗତିରେ ବିକାଶ କରୁଛି ।
ସେ ମରୁଡ଼ି ଏବଂ ଏହି ଅଞ୍ଚଳରୁ ସ୍ଥାନାନ୍ତରର କଠିନ ସମୟକୁ ମନେ ପକାଇଥିଲେ । ସେ କହିଛନ୍ତି ଯେ ସମର୍ପଣ ମନୋଭାବ ନେଇ ନିଷ୍ଠାର ସହ କାର୍ଯ୍ୟ କରୁଥିବା ଲୋକଙ୍କୁ ପ୍ରକୃତି ସହାୟକ ହୋଇଥାଏ ଏବଂ ବିଗତ ଦୁଇ ଦଶନ୍ଧିରେ ଜଳବାୟୁ ପ୍ରତିକୂଳତା ହ୍ରାସ ପାଇଛି । ପ୍ରଧାନମନ୍ତ୍ରୀ କହିଛନ୍ତି ଯେ ଗୋଟିଏ ପଟେ ଲୋକଙ୍କ ଆଶୀର୍ବାଦ ଏବଂ ଅନ୍ୟ ପଟେ ପ୍ରକୃତିର ସମର୍ଥନ ସହିତ ଜଣଙ୍କର ଜୀବନକୁ ଲୋକଙ୍କ ସେବାରେ ବିତାଇବା ଅତ୍ୟନ୍ତ ଆନନ୍ଦଦାୟକ ଅଟେ । ପ୍ରଧାନମନ୍ତ୍ରୀ ଦର୍ଶାଇଛନ୍ତି ଯେ ମା’ ନର୍ମଦା ଏକ ଦୂର ତୀର୍ଥସ୍ଥାନ ଥିଲା, ଲୋକଙ୍କ କଠିନ ପରିଶ୍ରମ ସହିତ ମା’ ନର୍ମଦା ତାଙ୍କୁ ଆଶୀର୍ବାଦ ଦେବା ପାଇଁ ସୌରାଷ୍ଟ୍ରର ଗ୍ରାମରେ ପହଞ୍ଚିଛନ୍ତି । ପ୍ରଧାନମନ୍ତ୍ରୀ ଜୁନାଗଡର କୃଷକମାନଙ୍କୁ ସମ୍ପୂର୍ଣ୍ଣ ଉତ୍ସର୍ଗୀକୃତ ଭାବରେ ପ୍ରାକୃତିକ ଚାଷକୁ ପ୍ରୋତ୍ସାହିତ କରିଥିବାରୁ ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ ଆଲୋକପାତ କରିଛନ୍ତି ଯେ ଗୁଜରାଟରେ ବଢୁଥିବା କେଶର ଆମ୍ବଗୁଡ଼ିକର ସ୍ୱାଦ ପୃଥିବୀର ପ୍ରତ୍ୟେକ ଅଞ୍ଚଳରେ ପହଞ୍ଚୁଛି ।
ଭାରତର ବିସ୍ତୃତ ଉପକୂଳବର୍ତ୍ତୀ ଅଞ୍ଚଳ ବିଷୟରେ ପ୍ରଧାନମନ୍ତ୍ରୀ ସୂଚାଇ ଦେଇଛନ୍ତି ଯେ ଭାରତର ଉପକୂଳର ଏକ ବଡ଼ ଅଂଶ ଗୁଜୁରାଟର ଅଟେ । ଅତୀତର ସରକାରମାନଙ୍କୁ ସ୍ମରଣ କରି ଯେଉଁମାନେ ସମୁଦ୍ରକୁ ବୋଝ ଏବଂ ଏହାର ସତେଜ ବାୟୁକୁ ବିଷ ଭଳି ବ୍ୟବହାର କରିଥିଲେ, ଶ୍ରୀ ମୋଦୀ କହିଛନ୍ତି ଯେ ବର୍ତ୍ତମାନ ସମୟ ବଦଳିଛି । ପ୍ରତିକୂଳ ପରି ବିବେଚନା କରାଯାଉଥିବା ସମାନ ସମୁଦ୍ର ବର୍ତ୍ତମାନ ଆମ ପ୍ରୟାସ ଯୋଗୁଁ ଲାଭ ପାଉଛି । ପ୍ରଧାନମନ୍ତ୍ରୀ ଆହୁରି ମଧ୍ୟ କହିଛନ୍ତି ଯେ ପଛରେ ପଡ଼ିଯାଇଥିବା ରନ ଅଫ୍ କଚ୍ଛଞ୍ଚବର୍ତ୍ତମାନ ଗୁଜୁରାଟର ବିକାଶ ପାଇଁ ଆଗେଇ ଆସୁଛି । ୨୫ ବର୍ଷ ପୂର୍ବେ ଗୁଜୁରାଟର ବିକାଶ ପାଇଁ ସେ ନେଇଥିବା ସଂକଳ୍ପ ବର୍ତ୍ତମାନ ସଫଳ ହୋଇଛି ବୋଲି ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ।
ପ୍ରଧାନମନ୍ତ୍ରୀ ମନେ ପକାଇ ଦେଇଛନ୍ତି ଯେ, ମୁଖ୍ୟମନ୍ତ୍ରୀ ଭାବରେ ସେ ମତ୍ସ୍ୟଜୀବୀଙ୍କ ପାଇଁ କଲ୍ୟାଣ, ସୁରକ୍ଷା, ସୁବିଧା ତଥା ଭିତ୍ତିଭୂମି ପାଇଁ ସାଗର ଖେଡୁ ଯୋଜନା ଆରମ୍ଭ କରିଥିଲେ । ଏହି ପ୍ରୟାସ ଯୋଗୁଁ ରାଜ୍ୟରୁ ମାଛ ରପ୍ତାନି ସାତଗୁଣ ବୃଦ୍ଧି ପାଇଛି । ସେ ତାଙ୍କ ମୁଖ୍ୟମନ୍ତ୍ରୀ ଦିବସରେ ଜାପାନର ଏକ ପ୍ରତିନିଧୀଙ୍କ ସହ ଏକ ଉଦାହରଣ ମନେ ରଖିଥିଲେ ଯେତେବେଳେ ପ୍ରତିନିଧୀ ସଦସ୍ୟମାନେ ମତ୍ସ୍ୟଜୀବୀ ପଦକ୍ଷେପ ଉପରେ ଉପସ୍ଥାପନା ବନ୍ଦ କରିବାକୁ କହିଥିଲେ, କାରଣ ପରଦାରେ ପ୍ରସିଦ୍ଧ ସୁରମାଇ ମାଛ ଦେଖିବା ପରେ ସେମାନେ ନିଜକୁ ନିୟନ୍ତ୍ରଣ କରିପାରିନଥିଲେ ଏବଂ ଖାଇବାକୁ ଚାହିଁଥିଲେ । ସୁରମାଇ ମାଛ ବର୍ତ୍ତମାନ ଜାପାନ ବଜାରରେ ବେଶ୍ ଜଣାଶୁଣା ଏବଂ ପ୍ରତିବର୍ଷ ବହୁ ପରିମାଣର ରପ୍ତାନି ହୁଏ ବୋଲି ସେ ସୂଚନା ଦେଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି, ଡବଲ ଇଞ୍ଜନ ସରକାର ବିକାଶ କାର୍ଯ୍ୟରେ ଦୁଇ ଗୁଣ ଗତି ଆଣିଛନ୍ତି । ଆଜି ତିନୋଟି ମାଛଧରା ଜେଟୀରେ କାମ ଆରମ୍ଭ ହେଲା ।
ପ୍ରଧାନମନ୍ତ୍ରୀ ସୂଚନା ଦେଇଛନ୍ତି ଯେ ପ୍ରଥମ ଥର ପାଇଁ କୃଷକ, ପଶୁପାଳକ ଏବଂ ସାଗର ଖେଡୁ ମତ୍ସ୍ୟଜୀବୀମାନେ କିସାନ କ୍ରେଡିଟ କାର୍ଡ ଯୋଜନାର ସେବା ସହିତ ସଂଯୁକ୍ତ ହୋଇଥିଲେ ଏବଂ ଏହା ବ୍ୟାଙ୍କରୁ ଋଣ ପାଇବା ପ୍ରକ୍ରିୟାକୁ ସରଳ କରିଥିଲା । ଫଳସ୍ୱରୂପ ୩.୫ କୋଟି ହିତାଧିକାରୀ ଏହାର ସେବା ଲାଭ କରୁଛନ୍ତି ବୋଲି ଶ୍ରୀ ମୋଦୀ କହିଛନ୍ତି । ପ୍ରଧାନମନ୍ତ୍ରୀ ସୂଚନା ଦେଇଛନ୍ତି ଯେ ଏହା ନିଜ ତଥା ପରିବାର ପାଇଁ ଏକ ଉତ୍ତମ ଭବିଷ୍ୟତ ଗଠନ ପାଇଁ ସମାଜର ଗରିବ ଏବଂ ଅଭାବୀ ଲୋକଙ୍କୁ ସଶକ୍ତ କରିଛି । ସେ ଆହୁରି ମଧ୍ୟ କହିଛନ୍ତି ଯେ ସେହି ହିତାଧିକାରୀଙ୍କ ପାଇଁ ସଠିକ୍ ସମୟରେ ଋଣ ପରିଶୋଧ କରୁଥିବା ବ୍ୟକ୍ତିଙ୍କ ପାଇଁ ସୁଧ ଛାଡ କରାଯିବ । ପ୍ରଧାନମନ୍ତ୍ରୀ କହିଛନ୍ତି, କିସାନ୍ କ୍ରେଡିଟ୍ କାର୍ଡ ଜୀବନକୁ ଅଧିକ ସହଜ କରିଦେଇଛି, ବିଶେଷ କରି ଆମର ପଶୁପାଳକ ଶ୍ରମିକ ଏବଂ ମତ୍ସ୍ୟଜୀବୀ ସମ୍ପ୍ରଦାୟ ପାଇଁ ।
ପ୍ରଧାନମନ୍ତ୍ରୀ ତାଙ୍କ ବକ୍ତବ୍ୟ ଜାରି ରଖି କହିଛନ୍ତି ଯେ ଗତ ଦୁଇ ଦଶନ୍ଧି ମଧ୍ୟରେ ସାମୁଦ୍ରିକ ବନ୍ଦରର ଅଦ୍ଭୁତପୂର୍ବ ବିକାଶ ଗୁଜୁରାଟ ପାଇଁ ସମୃଦ୍ଧତାର ଦ୍ୱାର ଖୋଲିଛି । ଏହା ଗୁଜୁରାଟ ପାଇଁ ନୂଆ ସମ୍ଭାବନା ଖୋଲିଛି । ସାଗର ମାଳା ଯୋଜନା ଉପରେ ଆଲୋକପାତ କରି ପ୍ରଧାନମନ୍ତ୍ରୀ ସୂଚନା ଦେଇଛନ୍ତି ଯେ କେବଳ ବନ୍ଦରର ବିକାଶ ନୁହେଁ ବରଂ ବନ୍ଦର ଭିତ୍ତିକ ବିକାଶକୁ କାର୍ଯ୍ୟକାରୀ କରି ଭାରତ ଉପକୂଳରେ ଭିତ୍ତିଭୂମି ସୁଦୃଢ ଼ କରିବାକୁ ସରକାର ପଦକ୍ଷେପ ନେଇଛନ୍ତି । ଏହାକୁ ଆଧାର କରି ଗୁଜୁରାଟର ଅନେକ ନୂତନ ପ୍ରକଳ୍ପର ସାକ୍ଷୀ ରହିଛି । ପ୍ରଧାନମନ୍ତ୍ରୀ ତାଙ୍କ ବକ୍ତବ୍ୟ ଜାରି ରଖି କହିଛନ୍ତି, ଜୁନାଗଡ ବ୍ୟତୀତ ନୂତନ ଉପକୂଳ ରାଜପଥ ପୋରବନ୍ଦର, ଜାମନଗର, ଦେବଭୂମି ଦ୍ୱାରକା, ମୋରବିରୁ କେନ୍ଦ୍ରୀୟ ଏବଂ ଦକ୍ଷିଣ ଗୁଜରାଟକୁ ଦେଇ ଯାଉଛି ଯାହା ଗୁଜୁରାଟର ସମଗ୍ର ଉପକୂଳର ସଂଯୋଗକୁ ଦୃଢ କରିବ ।
ରାଜ୍ୟର ମା’ ଓ ଭଉଣୀମାନଙ୍କ ଦ୍ୱାରା କରାଯାଇଥିବା ଉଲ୍ଳେଖନୀୟ କାର୍ଯ୍ୟକୁ ପ୍ରଧାନମନ୍ତ୍ରୀ ପ୍ରଶଂସା କରିବା ସହ କହିଛନ୍ତି ଯେ ସେମାନେ ଏକ ସୁରକ୍ଷିତ ଢାଲରେ ପରିଣତ ହୋଇଛନ୍ତି । ଗତ ୮ ବର୍ଷରେ ମହିଳା ନେତୃତ୍ୱାଧୀନ ବିକାଶ ଦିଗରେ କେନ୍ଦ୍ର ସରକାରଙ୍କ ଉଦ୍ୟମକୁ ଦର୍ଶାଇ ପ୍ରଧାନମନ୍ତ୍ରୀ କହିଛନ୍ତି ଯେ ମା’ ଏବଂ ଭଉଣୀଙ୍କ ଜୀବନକୁ ସହଜ କରିବା ପାଇଁ ପ୍ରତ୍ୟେକ ସ୍ତରରେ ପଦକ୍ଷେପ ନିଆଯାଇଛି । ପ୍ରଧାନମନ୍ତ୍ରୀ ମହିଳାଙ୍କ ସ୍ୱାସ୍ଥ୍ୟ ତଥା ସମ୍ମାନର ଉନ୍ନତି ପାଇଁ ସୂଚାଇ ଦେଇଛନ୍ତି ଏବଂ ସ୍ୱଚ୍ଛ ଭାରତ ଅଭିଯାନ ଅଧୀନରେ କୋଟି କୋଟି ଶୌଚାଳୟ ର୍ନିମାଣର ଏହାକୁ ଶ୍ରେୟ ଦେଇଛନ୍ତି । ପ୍ରଧାନମନ୍ତ୍ରୀ ଉଲ୍ଲେଖ କରିଛନ୍ତି ଯେ, ଉଜ୍ୱଳା ଯୋଜନା ମହିଳାମାନଙ୍କୁ କେବଳ ସମୟ ବଞ୍ଚାଇବା ଦ୍ୱାରା ନୁହେଁ ବରଂ ସେମାନଙ୍କର ସ୍ୱାସ୍ଥ୍ୟରେ ଉନ୍ନତି ଆଣିବା ସହିତ ସମଗ୍ର ପରିବାରର ସ୍ୱାସ୍ଥ୍ୟରେ ମଧ୍ୟ ସାହାଯ୍ୟ କରୁଛି । ପ୍ରଧାନମନ୍ତ୍ରୀ ପୂର୍ବ ସରକାରଙ୍କ ସମୟକୁ ଶେଷ କରିଥିଲେ, ଯେଉଁମାନେ ଏକ ଗାଁରେ କିଛି ପାଣି ହ୍ୟାଣ୍ଡପମ୍ପ ବିତରଣ କରିବା ପରେ ଏହାକୁ ବସାଇ ଉତ୍ସବ ପାଳନ କରୁଥିଲେ । ଆଜି ଆପଣଙ୍କ ପୁଅ ପ୍ରତ୍ୟେକ ଘରକୁ ପାଇପ ଜଳ ଯୋଗାଉଛନ୍ତି । ପ୍ରଧାନ ମନ୍ତ୍ରୀ ମାତୃ ବନ୍ଦନା ଯୋଜନା ଉପରେ ଆଲୋକପାତ କରି ପ୍ରଧାନମନ୍ତ୍ରୀ ସୂଚନା ଦେଇଛନ୍ତି ଯେ ଗର୍ଭଧାରଣ ସମୟରେ ମାଆମାନଙ୍କୁ ହଜାର ହଜାର ପ୍ରକାରର ସହାୟତା ଦିଆଯାଉଛି, ଯାହାଦ୍ୱାରା ସେମାନେ ପୁଷ୍ଟିକର ଖାଦ୍ୟ ଖାଇପାରିବେ । ସେ କହିଛନ୍ତି ଯେ ପ୍ରଧାନମନ୍ତ୍ରୀ ଆବାସ ଯୋଜନା ଅଧୀନରେ ଆମ ସରକାର ଦେଉଥିବା ଅଧିକାଂଶ ଘର ମହିଳାଙ୍କ ନାମରେ ଅଛି । ସେ ଆହୁରି ମଧ୍ୟ କହିଛନ୍ତି ଯେ ଆଜି ଆମ ସରକାର ସ୍ୱୟଂ ସହାୟକ ଗୋଷ୍ଠୀ ମାଧ୍ୟମରେ ଗ୍ରାମ-ଗ୍ରାମରେ ମହିଳା ଉଦ୍ୟୋଗକୁ ବ୍ୟାପକ ବିସ୍ତାର କରୁଛନ୍ତି । ସମଗ୍ର ଦେଶରେ ୮ କୋଟିରୁ ଅଧିକ ଭଉଣୀ ସ୍ୱୟଂ ସହାୟକ ଗୋଷ୍ଠୀ ସହିତ ଜଡିତ, ଯେଉଁମାନଙ୍କ ମଧ୍ୟରୁ ଲକ୍ଷ ଲକ୍ଷ ଗୁଜରାଟର । ସେହିଭଳି ଅନେକ ଭଉଣୀ ପ୍ରଥମ ଥର ପାଇଁ ମୁଦ୍ରା ଯୋଜନା ଅଧୀନରେ ଉଦ୍ୟୋଗୀ ହୋଇଛନ୍ତି ।
ଦେଶର ଯୁବପୀଢିଙ୍କ ଉପରେ ଗୁରୁତ୍ୱାରୋପ କରି ପ୍ରଧାନମନ୍ତ୍ରୀ କହିଛନ୍ତି ଯେ ଗତ ୮ ବର୍ଷ ମଧ୍ୟରେ ଗୁଜୁରାଟ ସମେତ ସାରା ଦେଶରେ ଯୁବପୀଢିଙ୍କ ସାମର୍ଥ୍ୟକୁ ବଢାଇବା ପାଇଁ ଆମେ ଅନେକ ପଦକ୍ଷେପ ନେଇଛୁ । ଶିକ୍ଷାଠାରୁ ଆରମ୍ଭ କରି ରୋଜଗାର ଏବଂ ଆତ୍ମନିଯୁକ୍ତି ପର୍ଯ୍ୟନ୍ତ ପ୍ରତ୍ୟେକ କ୍ଷେତ୍ରରେ ନୂତନ ସୁଯୋଗ ସୃଷ୍ଟି କରିବାକୁ ଉଦ୍ୟମ କରାଯାଉଛି । ଆଜି ସରକାର ଉଦ୍ୟୋଗର ପ୍ରତ୍ୟେକ ପଦକ୍ଷେପରେ ଯୁବକମାନଙ୍କୁ ସାହାଯ୍ୟ କରୁଛନ୍ତି । ପୂର୍ବ ଦିନ ଗାନ୍ଧୀନଗରରେ ଉଦଘାଟନ କରିଥିବା ଡିଫେନ୍ସ ଏକ୍ସପୋ୨୦୨୨ ବିଷୟରେ ପ୍ରଧାନମନ୍ତ୍ରୀ କହିଛନ୍ତି ଯେ ଗୁଜୁରାଟ ଟ୍ୟାଙ୍କ୍ ଉତ୍ପାଦନ କରିବାର ଦିନ ବହୁତ ଦୂର ନୁହେଁ ।
ପ୍ରଧାନମନ୍ତ୍ରୀ ମଧ୍ୟ ଶିକ୍ଷା କ୍ଷେତ୍ରରେ ରାଜ୍ୟ କରିଥିବା ଅଗ୍ରଗତି ଉପରେ ଆଲୋକପାତ କରିଥିଲେ । ସେ କହିଛନ୍ତି, ଗତ ୮ ବର୍ଷ ମଧ୍ୟରେ ଦେଶରେ ଶହ ଶହ ବିଶ୍ୱବିଦ୍ୟାଳୟ ଖୋଲିଥିଲା । ଗୁଜୁରାଟରେ ଉଚ୍ଚଶିକ୍ଷାର ଅନେକ ଗୁଣାତ୍ମକ ଅନୁଷ୍ଠାନ ଖୋଲିବାର ସାକ୍ଷୀ ରହିଛି । ନୂତନ ଜାତୀୟ ଶିକ୍ଷା ନୀତି ଗୁଜରାଟୀ ଭାଷାରେ ନୂତନ ସୁଯୋଗ ଆଣିଛି । ଅନୁରୂପଭାବେ ଗୁଜୁରାଟର ଯୁବକମାନଙ୍କ ପାଇଁ ଡିଜିଟାଲ ବିକାଶ ନୂଆ ସୁଯୋଗ ସୃଷ୍ଟି କରୁଛି । ଡିଜିଟାଲ୍ ଇଣ୍ଡିଆ ଗୁଜୁରାଟର ଯୁବକମାନଙ୍କୁ ସେମାନଙ୍କର ବିଭିନ୍ନ ପ୍ରତିଭାକୁ ବୃଦ୍ଧି କରିବା ପାଇଁ ନୂତନ ସୁଯୋଗ ଦେଇଛି, ଏହା ନୂତନ ନିଯୁକ୍ତି ସୁଯୋଗ ସୃଷ୍ଟି କରିଛି । ଯୁବକମାନେ ବଡ଼ ବଜାରରେ ପ୍ରବେଶ କରିପାରିବେ । ଶସ୍ତା ମେଡ ଇନ୍ ଇଣ୍ଡିଆ ମୋବାଇଲ୍ ଫୋନ୍ ଏବଂ ଶସ୍ତା ଡାଟା ସୁବିଧା ଯୋଗୁଁ ଏହା ଘଟୁଛି ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀ ଦର୍ଶାଇଛନ୍ତି ଯେ ବଢୁଥିବା ଭିତ୍ତିଭୂମି ପର୍ଯ୍ୟଟନକୁ ଏକ ବୃହତ ଉପାୟରେ ପ୍ରୋତ୍ସାହିତ କରୁଛି । ସେ କହିଛନ୍ତି ଯେ ବର୍ତ୍ତମାନ ସବୁଠାରୁ ବଡ ରୋପୱେ ମଧ୍ୟରୁ ଗୋଟିଏ କାର୍ଯ୍ୟକ୍ଷମ ଅଟେ । ପ୍ରଧାନମନ୍ତ୍ରୀ କହିଛନ୍ତି ଯେ ବହୁ ବର୍ଷ ପରେ ଚଳିତ ବର୍ଷ ଏପ୍ରିଲରେ କେଶୋଡ ବିମାନବନ୍ଦରରୁ ପୁଣି ବିମାନ ଉଡ଼ାଣ ଆରମ୍ଭ ହୋଇଛି । ଯେତେବେଳେ କେଶୋଡ ବିମାନବନ୍ଦର ଆହୁରି ବିକଶିତ ହେବ, ଯେତେବେଳେ ଏହା ଏକ ମାଲ ପରିବହନ ସୁବିଧା ହେବ, ସେତେବେଳେ ଆମର ଉତ୍ପାଦିତ ଫଳ, ପନିପରିବା, ମାଛ ଏବଂ ଅନ୍ୟାନ୍ୟ ସାମଗ୍ରୀ ଏଠାରୁ ପଠାଇବା ସହଜ ହେବ । କେଶୋଡ ବିମାନବନ୍ଦରର ସମ୍ପ୍ରସାରଣ ସହିତ ଦେଶ ତଥା ବିଶ୍ୱର ଏଭଳି ସମସ୍ତ ସ୍ଥାନକୁ ଅଧିକ ସୁବିଧା ମିଳିବ, ଏଠାରେ ପର୍ଯ୍ୟଟନ ଆହୁରି ବୃଦ୍ଧି ପାଇବ ବୋଲି ସେ କହିଛନ୍ତି ।
ମହାକାଶ, ବିଜ୍ଞାନ କିମ୍ବା କ୍ରୀଡା କ୍ଷେତ୍ରରେ ଜାତୀୟ ସଫଳତା ପାଇଁ ଦେଶ ଆନନ୍ଦିତ ହୋଇଛି, ତଥାପି କେତେକ ଗୋଷ୍ଠି ଦ୍ୱାରା ଗୁଜୁରାଟ ଏବଂ ଏହାର ଲୋକଙ୍କ ସଫଳତାକୁ ରାଜନୀତିକରଣ କରାଯାଉଥିବାରୁ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି, କେତେକ ରାଜନୈତିକ ଦଳ ଗୁଜରାଟକୁ ବଦନାମ ପାଇଁ ନିଜର ରାଜନୈତିକ ଚିନ୍ତାଧାରାକୁ ବ୍ୟବହାର କରିଛନ୍ତି । ଗୁଜୁରାଟୀମାନଙ୍କର ଅପମାନ ଏପରିକି ଦେଶର କୌଣସି ରାଜ୍ୟର ଲୋକଙ୍କ ଅପମାନକୁ ସହ୍ୟ କରାଯିବ ନହିଁ ବୋଲି ସେ କହିଛନ୍ତି । ଏକ ଭାରତ ଶ୍ରେଷ୍ଠ ଭାରତର ଆବେଗ ଏବଂ ସର୍ଦ୍ଦାର ପଟେଲଙ୍କ ସ୍ୱପ୍ନକୁ ହ୍ରାସ କରିବା ଲାଗି ଆମେ ଅନୁମତି ଦେବା ଉଚିତ ନୁହେଁ । ନିନ୍ଦାକୁ ଆଶାରେ ବଦଳାଇବା ଏବଂ ବିକାଶ ମାଧ୍ୟମରେ ମିଥ୍ୟାକୁ ପ୍ରତିହତ କରିବା ଉପରେ ସେ ଗୁରୁତ୍ୱାରୋପ କରିଥିଲେ । ସେ କହିଛନ୍ତି ଗୁଜୁରାଟର ଏକତା ହେଉଛି ଏହାର ଶକ୍ତି ।
ଏହି କାର୍ଯ୍ୟକ୍ରମରେ ଅନ୍ୟମାନଙ୍କ ମଧ୍ୟରେ ଗୁଜରାଟର ମୁଖ୍ୟମନ୍ତ୍ରୀ ଶ୍ରୀ ଭୁପେନ୍ଦ୍ର ପଟେଲ, ସାଂସଦ ଶ୍ରୀ ରାଜେଶଭାଇ ଚୁଡାସାମା ଏବଂ ଶ୍ରୀ ରମେଶ ଧଡୁକ ଏବଂ ଗୁଜରାଟ ସରକାରଙ୍କ ମନ୍ତ୍ରୀ ଶ୍ରୀ ଋଷିକେଶ ପଟେଲ ଏବଂ ଶ୍ରୀ ଦେବଭାଇ ମାଲାମ ଉପସ୍ଥିତ ଥିଲେ ।
ପୃଷ୍ଠଭୂମି
ପ୍ରଧାନମନ୍ତ୍ରୀ ବିଚ୍ଛିନ୍ନ ହୋଇଥିବା ଯୋଗାଯୋଗର ର୍ନିମାଣ ସହିତ ଉପକୂଳ ରାଜପଥର ଉନ୍ନତି ପାଇଁ ଭିତ୍ତିପ୍ରସ୍ତର ସ୍ଥାପନ କରିଛନ୍ତି । ଏହି ପ୍ରକଳ୍ପର ପ୍ରଥମ ପର୍ଯ୍ୟାୟରେ ୧୩ ଟି ଜିଲ୍ଲା ମଧ୍ୟରେ ୨୭୦ କିଲୋମିଟରରୁ ଅଧିକ ରାଜପଥ ନିର୍ମାଣ ହେବ ।
ପ୍ରଧାନମନ୍ତ୍ରୀ ଦୁଇଟି ଜଳ ଯୋଗାଣ ପ୍ରକଳ୍ପ ଏବଂ ଜୁନାଗଡରେ କୃଷି ଉତ୍ପାଦ ସଂରକ୍ଷଣ ପାଇଁ ଗୋଦାମ ଗୃହ ର୍ନିମାଣର ଭିତ୍ତି ପ୍ରସ୍ତର ସ୍ଥାପନ କରିଛନ୍ତି । ପୋରବନ୍ଦରରେ ପ୍ରଧାନମନ୍ତ୍ରୀ ମାଧବପୁର ଶ୍ରୀ କୃଷ୍ଣ ରୁକ୍କୁଣୀ ମନ୍ଦିରର ସାମଗ୍ରିକ ବିକାଶ ପାଇଁ ଭିତ୍ତିପ୍ରସ୍ତର ସ୍ଥାପନ କରିଛନ୍ତି । ସ୍ୱରେଜ୍ ଏବଂ ଜଳ ଯୋଗାଣ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ଏବଂ ପୋରବନ୍ଦର ମାଛଧରା ବନ୍ଦରରେ ରକ୍ଷଣାବେକ୍ଷଣ ଖନନ ପାଇଁ, ଗିର୍ ସୋମନାଥରେ ପ୍ରଧାନମନ୍ତ୍ରୀ ମାଧୱାଡରେ ଏକ ମାଛଧରା ବନ୍ଦରର ବିକାଶ ସମେତ ଦୁଇଟି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଛନ୍ତି ।
HS
(